《和赵库部元实景云篇》
明代·吕高

卿云郁郁覆中天，烂结绯文五色鲜。
光泛紫霄流凤盖，影垂金色照龙旃。
渐看捧日归仙掌，故欲从龙袅御筵。
此日仙郎挥藻赋，蓬莱亲献沐恩篇。

作者简介：（1505—1557）镇江府丹徒人，字山甫。嘉靖八年进士。授户部主事。历官至山东提学副使，转太仆少卿。嘉靖初与陈束、王慎中、唐顺之、熊过、任瀚、李开先、赵时春为八才子。以大计罢归。有《江峰稿》。